钦定古今图书集成/理学汇编/学行典/第062卷 > 朱子语类 > 《论学》
## 钦定古今图书集成/理学汇编/学行典/第062卷 > 朱子语类 > 《论学》

学者大要立志。所谓志者，不道将这些意气去盖他
人，只是直截要学尧舜。孟子道性善，言必称尧舜，此
是真实道理。世子自楚反，复见孟子。孟子曰：“世子疑
吾言乎？夫道，一而已矣。”这些道理，更无走作，只是一
个性善，可至尧舜，别没去处了。下文引成瞷、颜子、公
明仪所言，便见得人人皆可为也。学者立志，须教勇
猛，自当有进，志不足以有为，此学者之大病。世俗
之学所以与圣贤不同者亦不难见。圣贤直是真个
去做，说正心，直要正心；说诚意，直要诚意，修身齐家，
皆非空言。今之学者说正心，但将正心吟咏一饷；说
诚意，又将诚意吟咏一饷；说修身，又将圣贤许多说
修身处讽诵而已。或掇拾言语，缀缉时“文，如此为学，
却于自家身上有何交涉？这里须要著意理会。今之
朋友，固有乐闻圣贤之学，而终不能去世俗之陋者，
无他，只是志不立尔。学者大要立志，才学便要做圣
人，是也。学者须是立志。今之所以悠悠者，只是把
学问不曾做一件事看，遇事则且胡乱恁地打过了，
此只是志不立。”问：“人气力怯弱，于学有妨否？”曰：“为
学在立志，不干气禀强弱事。”又曰：“为学何用忧恼？但
须令平易宽快去为学。圣门弟子，惟称颜子好学，其
次方说及曾子，以此知事大难。”曰：“固是如此。某看来
亦有甚难，有甚易。只是坚立著志，顺义理做去，他无
跷蹊也。英雄之主所以有天下，只是立得志定，见
得大利害。如今”学者只是立得志定，讲究得义理分
明。立志要如饥渴之于饮食，才有悠悠，便是志不
立。不带性气底人，为僧，不成做道不了！